פירוש נוסף ערך זה עוסק ביצור בדיוני דמוי פטרייה מסדרת משחקי "מריו" של חברת נינטנדו. אם התכוונתם למשמעות אחרת, ראו טואוד (פירושונים).

**טואוד**, אשר ידוע ביפן בשם **קינופיו** (キノピオ), הוא דמות בדיונית המופיעה בזיכיון משחקי הווידאו מריו של החברה היפנית נינטנדו. טואוד הוא יצור דמוי אדם עם ראש דמוי פטרייה המשמש כעוזר של הנסיכה פיץ'. טואוד נוצר על ידי מעצב משחקי הווידאו היפני שיגרו מיאמוטו. טואוד משמש לעיתים רבות כדמות שאינה שחקן המספקת סיוע למריו ולחבריו ברוב המשחקים בזיכיון, למרות שישנם מקרים שבהם טואוד תופסת את מרכז הבמה ומשמש גם כפרוטגוניסט - לדוגמה במשחקים "Super Mario Bros. 2", "Wario's Woods" ו-"Super Mario 3D World".

אחת מהתכונות הבולטת ביותר של טואוד הוא ראשו הגדול הדומה לפטרייה בצורתו ובצבעו.

קונספט ויצירה
-------------

טואוד ויתר אנשי ממלכת הפטריות הוצגו לראשונה במשחק "האחים סופר מריו" משנת 1985 שם סופר לראשונה על כך שרוב תושבי ממלכת הפטריות הם מאותו הגזע. העיצוב של טואוד התבסס על פטריית הסופר שהעצימה את יכולותיו של מריו וכמו גם התבססה על הקשר הכללי של המשחק עם תמת הפטריות. לטענת שיגרו מיאמוטו, היוצר של זיכיון מריו, הכוונה המקורית הייתה לגרום לכך שדמותו של טואוד תהיה בעלת עיצוב פשטני, אך עדיין שהוא יראה חמוד ומקסים.

במהלך פיתוח המשחק "New Super Mario Bros" החליטו המפתחים שיהיה ניתן לשלוט בארבע דמויות שונות - הנסיכה פיץ', טואוד, וואריו ו־וואלואיג'י (הבחירה בדמויות הללו כשחקנים הראשיים התקבלה במקור מהמעריצים של הזיכיון). הטואוד הצהוב והטואוד הכחול נכללו בסופו של דבר כדמויות שניתן לשחק בהן במשחק "New Super Mario Bros. Wii" בשל הדמיון הפיזי שלהם למריו ולואיג'י.

השם האנגלי של הדמות - טואוד - נוצר בהשראת המילה "Toadstool" אשר משמשת לעיתים רבות לתיאור פטריות, כולל פריטים עם מאפיינים דמויי מטרייה. השם היפני של הדמות - "קינופיו", הוא שילוב של המילה היפנית לפטרייה ("קינוקו") והשם פינוקיו.

מאפיינים
--------

למרות שכובע של טואוד דמוי הפטריה בסרטים המצוירים הלא קנוניים של זיכיון "מריו", המפיק של המשחק "Super Mario Odyssey", יושיאקי קויזומי, אישר שמאז ומתמיד היה מדובר בחלק אינטגרלי מהראש של הדמות ולא בכובע שהוא חובש על ראשו.

במהלך ראיון שנערך בשנת 2014 המנהל של חברת נינטנדו, קואצ'י הייאשידה, אשר הפיק את המשחק "Captain Toad: Treasure Tracker", חשף שהמראה של טואוד אינו מעיד על המין שלו, והסביר שמעולם לא הוחלט מהו המין של היצורים השונים בממלכת הפטריות. בהמשך הייאשידה הבהיר שהמגדר של תושבי ממלכת הפטריות יישאר בגדר תעלומה.

המראה של טואוד דומה למראה של יתר תושבי ממלכת הפטריות - על ראשו ישנו מעין פטריה גדולה, בדומה לכל יתר תושבי ממלכת הפטריות, וגם בגדיו דומים לבגדים של יתר תושבי ממלכת הפטריות. הוא קטן מאוד במידותיו, ואין לו רגליים אשר נראות לעין. ניתן רק להבחין בנעליים החומות אותן הוא לובש. שלא בדומה ליתר תושבי ממלכת הפטריות, לטואוד יש חמישה כתמים אדומים על כובע הפטריות שלו, ויש לו אפוד בצבעים כחול וצהוב. עם זאת, הצבע של טואוד משתנה כאשר הוא משיג פרח אש - צבעי הכובע שלו משתנים בעקבות כן והצבע של האפוד שלו הופך לאדום. בסרטים המצוירים הלא קנוניים של מריו טואוד הסיר מדי פעם את כובע הפטריות שלו, וחשף ראש כמעט קירח עם שלוש קווצות שיער.

לרוב טואוד נוטה להיות ביישן ופחדן. למרות זאת במשחקים רבים בזיכיון, כמו למשל במשחק "Super Mario 64" הוא עוזר למריו ולחבריו בחיפוש אחר הנסיכה פיץ', ולעיתים רבות אף מתלווה אל מריו. למרות שהוא נתפס בדרך כלל כדמות עליזה, הוא עשוי להיות לחוץ מעט כאשר מתרחש אירוע דרמטי גדול, כגון חטיפתה של הנסיכה פיץ'.

### יכולות

במשחקים השונים בהם ניתן לשחק בדמותו של טואוד ניתנו לדמות יכולות ייחודיות אשר שונות מהיכולות של יתר הדמויות. במשחק האחים סופר מריו 2 דמותו של טואוד היא הדמות המהירה ביותר במשחק. במשחק "Wario's Woods" יש לטואוד את היכולת הייחודית לרוץ על קירות ולבעוט בעיטות חזקות במיוחד. בנוסף לכך לטואוד ניתה יכולת על אנושית במשחק שכן הוא מסוגל להרים ולזרוק את האויבים. עם זאת, היכולות הללו לא ניתנו לדמות זו במשחקים הבאים שיצאו בזיכיון של מריו לאורך השנים. במשחק "New Super Mario Bros. Wii" יש לטואוד חלק גדול מהיכולות של מריו ולואיג'י.

בסדרת המשחקים "Super Smash Bros." דמותו של טואוד מסוגלת לפלוט נבגים בכל פעם שהוא מותקף. עם זאת, אין לטואוד את היכולת הזו במשחקים הראשיים בזיכיון של מריו. לטואוד יש יכולת דומה במשחק *Mario Sports Mix* בו הוא מסוגל להשתמש בנבגים על מנת לגרום לפטריות לנבוט מהאדמה. הוא מסוגל גם להשתמש בנבגים הנפלטים ממנו כמגן מפני התקפות שונות במשחק זה.

קישורים חיצוניים
----------------

ויקישיתוף מדיה וקבצים בנושא **טואוד** בוויקישיתוף

הערות שוליים
------------

1. ↑  "Shigeru Miyamoto interview: Iwata asks Mario History Volume 1: Page 4". Nintendo. נבדק ב-2009-12-18.
2. ↑  "Shigeru Miyamoto interview: Iwata asks Mario History Volume 2: Page 8". Nintendo. נבדק ב-2011-09-17.
3. ↑  Kevin Gifford (2009-12-11). "Miyamoto on Wario Fart Attacks (Development of New Super Mario Bros. Wii)". 1up.com. אורכב מ-המקור ב-2012-10-18. נבדק ב-2010-09-02.
4. ↑  Matt Casamassina (2009-12-11). "Column: Nintendo is Lazy and You Don't Care". IGN. אורכב מ-המקור ב-14 בדצמבר 2009. נבדק ב-2009-12-24. `{{cite web}}`:  (עזרה)
5. ↑  "11 Origins of 11 Super Mario Characters' Names". 11points.com. 2010-09-13. אורכב מ-המקור ב-2012-06-12. נבדק ב-2012-05-30.
6. ↑  "Super Mario Odyssey Dev. Talk – ft. Mr. Koizumi". Nintendo. ארכיון מ-2021-12-21. נבדק ב-2018-02-06.
7. ↑  Ray Corriea, Alexa (17 בנובמבר 2014). "Nintendo Reveals the Toads' Gender Secret". *GameSpot* (באנגלית אמריקאית). נבדק ב-2020-04-29. "This is maybe a little bit of a strange story, but we never really went out of our way to decide on the sex of these characters, even though they have somewhat gendered appearances," Hayashida said. `{{cite web}}`:  (עזרה)
8. ↑  Ray Corriea, Alexa (17 בנובמבר 2014). "Nintendo Reveals the Toads' Gender Secret". *GameSpot* (באנגלית אמריקאית). נבדק ב-2020-04-29. Hayashida clarified that Toads are not mushrooms at all, but the resemblance and nomenclature is too uncanny not to wonder. "This particular riddle might stay unsolved," Hayashida said. "That’s one of the great mysteries of the Mario universe." `{{cite web}}`:  (עזרה)
9. ↑  "Princess Peach moveset Super Smash Bros. Brawl". Smash Bros. Dojo. אורכב מ-המקור ב-2009-09-18. נבדק ב-2010-01-03.
10. ↑  "Toad's profile (Mario Sports Mix at Nintendo)". Nintendo. נבדק ב-2010-02-01.

| מריו (זיכיון) |
| --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • **רשימה מורחבת של כל משחקי הזיכיון** |  |
| סדרות המשחקים המרכזיות | סופר מריו • מריו קארט • מריו פארטי • Mario vs. Donkey Kong |
| סדרות משחקי ספין-אוף | דונקי קונג • לואיג'י • ואריו • יושי |
| מדיות נוספות | סרט לייב-אקשן • סרט אנימה • סדרת טלוויזיה • סרט הנפשה ממוחשבת |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • הנסיכה רוזלינה(אנ') • דידי קונג(אנ') • פאולין(אנ') • קופלינגים(אנ') |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |